Training on State Disaster Response Force,"1190/2024-2025 Aizawl the 15th July, 2024: Ni 15 July, 2024 chawhma dar 11:00 AM khan 1st Bn Mizoram Armed Police Headquarters, Armed Veng ah Disaster Management and Rehabilitation Department leh 1st Bn Mizoram Armed Police tang kawp ten kar thum chhung awh, chhiatrupna a lo thlen thulh a chhanchhuahna hna thawh dan tur zirna hun State Disaster Response Force te tan an buatsaih a. He hun hi Pu PC Lalchunglura, Joint Director (Operation), DM&R in a kaihruai a, Pi K Lalrinzuali, Secretary, Disaster Management and Rehabilitation Department chu khuallian niin he hun hi a hman pui a, Pi K Lalrinzuali hian Training-a tel te chu chhiatrupna a lo thlen thulh ah an thiamna te hmang tangkai a, tanpui ngai te tanpuitu ni thei turin theihtawp chhuah a training a tel turin a chah a ni. State Disaster Response Force training ah hian 1st Bn MAP atangin mi 33 training turin an tel a. Disaster Management & Rehabilitation Department, Aizawl District Quick Response Team leh National Disaster Response Force lam a mithiam ten chhiatrupna a thlen thulh a hliam tuar chhanchhuah dan leh bawihsawm dan te, tuitla an awm a chhanchhuah dan te an zirtir a ni. Attachment Loading attachment...",Dated: 15 th Jul 24 5:40 PM,https://dipr.mizoram.gov.in/post/training-on-state-disaster-response-force